George Wells Beadle

George Wells Beadle (* 22. október 1903 – † 9. jún 1989) bol americký genetik, spoločne s Edwardom L. Tatumom a Joshuom Lederbergom nositeľ Nobelovej ceny za fyziológiu alebo medicínu za rok 1958. Spolu s Tatumom cenu získali za objav toho, že gény regulujú určité chemické procesy v bunkách. Ich experimenty viedli k hypotéze o priamom vzťahu medzi génmi a enzymatickými reakciami, zvanej „jeden gén – jeden enzým“.

Beadle študoval na Nebraskej univerzite, doktorát získal roku 1931 na Cornellovej univerzite. V rokoch 1931 až 1936 pôsobil na Kalifornskom technologickom inštitúte (Kaltech), roku 1936 prešiel na Harvard a nasledujúceho roku na Stanford. Po deviatich rokoch sa vrátil na Kaltech, kde viedol katedru biológie. Roku 1961 sa stal rektorom Chicagskej univerzity.

V roku 1946 bol George Beadle prijatý do American Academy of Arts and Sciences, v tom istom roku tiež bol prezidentom Genetics Society of America.

Referencie

Externé odkazy 
 Nobelova cena

Zdroj 

Genetici USA
Biológovia USA
Lekári USA
Botanici USA
Biochemici USA
Molekulárni biológovia
Absolventi Cornell University
Vyučujúci na California Institute of Technology
Vyučujúci na Harvard University
Vyučujúci na Stanford University
Rektori University of Chicago
Ateisti USA
Nositelia Nobelovej ceny za fyziológiu alebo medicínu
Nositelia Nobelovej ceny z USA
Členovia American Academy of Arts and Sciences
Členovia United States National Academy of Sciences
Osobnosti roka časopisu Time
Osobnosti z Nebrasky